b'\n_START_ARTICLE_\nHiipin\xc3\xa4n kansallispuisto\n_START_PARAGRAPH_\nHiipin\xc3\xa4n kansallispuisto (ven. \xd0\xbd\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd0\xbf\xd0\xb0\xd1\x80\xd0\xba \xc2\xab\xd0\xa5\xd0\xb8\xd0\xb1\xd0\xb8\xd0\xbd\xd1\x8b\xc2\xbb, Natsionalnyi park "Hibiny", engl. Khibiny National Park) on 848,04 neli\xc3\xb6kilometrin laajuinen Ven\xc3\xa4j\xc3\xa4n federaation liittovaltiotason luonnonsuojelualue Hiipin\xc3\xa4tunturien seudulla Murmanskin alueeella. Kansallispuisto perustettiin helmikuussa 2018._NEWLINE_Kuolan niemimaan keskiosassa, noin 100 kilometri\xc3\xa4 Suomen rajasta sijaitseva kansallispuisto on jylh\xc3\xa4\xc3\xa4 luontomatkailusta kiinnostuneiden retkeilij\xc3\xb6iden suosimaa maastoa. Sille tyypillist\xc3\xa4 ovat tunturit (korkein 1\xc2\xa0201 m), tundra, lumenviipym\xc3\xa4alueet ja pohjoiset havumets\xc3\xa4t. Seudulla on saamelaisten muinaisten riittipaikkojen my\xc3\xb6t\xc3\xa4 my\xc3\xb6s mielenkiintoinen kulttuurihistoriansa.'